Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 356/15/8803	Košice II, 14.8.2015
EEČ : 2-64-244-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX pre prečin zanedbania povinnej výživy podľa § 207 ods. 1 Trestného zákonana tom skutkovom základe, že v XXXXX a inde si neplní vyživovaciu povinnosť k svojej dcére XXXXX, nar.XXXXX hoci táto mu vyplýva zo Zákona o rodine  a výška ktorej  mu bola určená na základe  rozsudku Okresného súdu XXXXX XXXXX, sp. zn. XXXXX prispievať na je výživu sumou 40 Eur mesačne, túto si však úmyselne neplní, a  tak za obdobie september 2014 až doposiaľ dlhuje XXXXX sumu vo výške najmenej 320 Eur.

lebo zanikla trestnosť činu

Odôvodnenie:
Uznesením povereného príslušníka PZ, Obvodného oddelenia PZ XXXXX - XXXXX, sp. zn.: ČVS: ORP- XXXXX zo d¨ľa 11.6.2015 bolo podľa §§ 199 ods. 1, 206 ods.1 Trestného poriadku začaté trestné stíhanie a súčasne vznesené obvinenie XXXXX, nar.XXXXX pre prečin zanedbania povinnej výživy podľa § 207 ods.1 Trestného zákona v podstate na tom skutkovom základe, ako je uvedené vo výrokovej časti tohto uznesenia.

Vykonaným skráteným vyšetrovaním bol zistený nasledujúci skutkový stav:

Obvinený XXXXX  vo svojej výpovedi zo dňa 22.6.2015 okrem iného uviedol, že si je vedomý toho, že má vyživovaciu povinnosť k svojej dcére vo výške 40 Eur mesačne na základe rozsudku Okresného súdu XXXXX XXXXX Výživné od septembra 2014 doposiaľ neplatil, nakoľko bol nezamestnaný, avšak si našiel brigádu a zameškané výživné uhradí v plnej výške.  

Zo zápisnice o doplnení výsluchu svedkyne - poškodenej XXXXX zo dňa 4.8.2015 okrem iného vyplýva, že otec XXXXX jej prostredníctvom pošty uhradil v plnej výške zameškané výživné vo výške 440 Eur, pričom v inkriminovanom období núdzou netrpela.

Z listinných dôkazov je zrejmé, že výška vyživovacej povinnosti bola obvinenému určená na základe rozsudku Okresného súdu XXXXX XXXXX, sp.zn. XXXXX zo dňa 20.11.2013, právoplatným dňom 6.12.2013, prispievať na výživu svojej dcére XXXXX sumou 40 Eur mesačne vždy k 15 dňu v mesiaci.   

Vyššie uvádzané skutočnosti obvineným a  svedkyňou - poškodenou potvrdzujú aj fotokópie poštových poukážok o úhrade výživného založené na č.l.32 -33 vyšetrovacieho spisu z ktorých je zrejmé, že obvinený uhradil zameškané výživné v celej výške.

Podľa § 207 ods. 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

V zmysle ustanovenia § 86 ods. 1 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal  trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

S poukazom na vyššie uvedené skutočnosti je zrejmé, že obvinený uhradil zameškané výživné v celej výške a dieťa v inkriminovanom období netrpela núdzou, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dušan Čislák
prokurátor